
讘讬爪讛 讻讛 注"讘 - 驻讬专讜砖 砖讟讬讬谞讝诇抓

讗讜专讞 讗专注讗 拽讗 诪砖诪注 诇谉 [讚专讱 讗专抓 讛砖诪讬注 诇谞讜], 讜诇讗 砖讬砖 爪讚 讗讬住讜专 讘讚讘专, 讗诇讗 诇诪讚谞讜 诪讛 诪谞讛讙 讚专讱 讗专抓 讛专讗讜讬.


讗 讻讚转谞讬讗 [讻驻讬 砖砖谞讬谞讜 讘讘专讬讬转讗] 砖诇讬诪讚讜谞讜 讞讻诪讬诐 诪谞讛讙讬 讚专讱 讗专抓, 砖讗讬谉 讘讛诐 爪讚 讗讬住讜专 讜讛讬转专. 砖讗诪专讜: 诇讗 讬讗讻诇 讗讚诐 砖讜诐 讜讘爪诇 诪爪讚 专讗砖讜 (砖讜专砖讬讜) 讗诇讗 诪爪讚 注诇讬讜. 讜讗诐 讗讻诇 诪爪讚 专讗砖讜 鈥� 讛专讬 讝讛 谞专讗讛 专注讘转谉. 讻讬讜爪讗 讘讜: 诇讗 讬砖转讛 讗讚诐 讻讜住讜 砖诇 讬讬谉 讘讘转 讗讞转, 讜讗诐 砖转讛 鈥� 讛专讬 讝讛 讙专讙专谉 (讝诇诇谉, 住讜讘讗). 转谞讜 专讘谞谉 [砖谞讜 讞讻诪讬诐] 讘注谞讬谉 讝讛: 讛砖讜转讛 讻讜住讜 讘讘转 讗讞转 鈥� 讛专讬 讝讛 讙专讙专谉, 砖讜转讛 讻讜住讜 讘砖谞讬诐 (讘砖转讬 讙诪讬注讜转) 鈥� 讛专讬 讝讛 诪谞讛讙 讚专讱 讗专抓, 砖讜转讛 讘砖诇砖讛 (讘砖诇讜砖 讙诪讬注讜转) 鈥� 讛专讬 讝讛 诪讙住讬 讛专讜讞, 砖诪专讗讛 讘注爪诪讜 注讬讚讜谉 讜驻讬谞讜拽 讬讜转专 诪讚讬.


讜讗讙讘 讻讱 诪讘讬讗讬诐 注讜讚 诪诪讛 砖讗诪专 专诪讬 讘专 讗讘讗: 讞爪讜讘讗 [讛讞爪讘] 砖砖讜专砖讬讜 讬讜专讚讬诐 诇注讜诪拽 鈥� 诪拽讟注 专讙诇讬讛讜谉 讚专砖讬注讬讗 [诪拽爪抓 专讙诇讬讛诐 砖诇 讛专砖注讬诐] 讘讬讜诐 讛讚讬谉 讛注转讬讚 诇讛讬讜转, 讻讬 讛讬讜 谞讜讟注讬诐 讞爪讘 讘讙讘讜诇讜转 讛砖讚讜转, 砖诪讟讘注 砖讜专砖讬讜 诇讞讚讜专 诇注讜诪拽 讛拽专拽注, 讗讘诇 讗讬谞诐 诪转驻砖讟讬诐 诇爪讚讚讬诐, 讜注诇 诪住讬讙 讛讙讘讜诇 讛讬讛 诇诇诪讜讚 诪讛诐.


讛谞讟讬注讛 鈥� 诪拽讟注 专讙诇讬讛讜谉 讚拽爪讘讬讗 讜讘讜注诇讬 谞讚讜转 [拽讜爪爪转 专讙诇讬讛诐 砖诇 讛拽爪讘讬诐 讜砖诇 讘讜注诇讬 谞讚讜转], 讻讬 讘讻诇 谞讟讬注讛 爪专讬讱 诇讛诪转讬谉 砖诇讜砖 砖谞讬诐 注讚 砖讬讛讬讜 驻讬专讜转讬讛 专讗讜讬讬诐 诇讗讻讬诇讛, 讜诪讻讗谉 诪讜住专 诇拽爪讘讬诐 砖诪诪讛专讬诐 诇讗讻讜诇 拽讜讚诐 讛驻砖讟转 讛注讜专, 讜讘讜注诇讬 谞讚讜转 砖讗讬谞诐 诪诪转讬谞讬诐 注讚 砖转讟讛专 讛讗砖讛.


讜讗讬诇讜 转讜专诪讜住讗 [讛转讜专诪讜住] 砖讛讜讗 诪讬谉 拽讬讟谞讬转 诪专 诪讗讚 讜讗讬谞讜 专讗讜讬 诇诪讗讻诇 讗诇讗 诇讗讞专 转讛诇讬讱 诪诪讜砖讱 讘讜 讛讜讗 诪转讘砖诇 砖讘注 驻注诪讬诐 讜诇讘住讜祝 讗讜讻诇讬诐 讗讜转讜 讻驻专驻专讗讜转, 讛讜讗 诪拽讟注 专讙诇讬讛讜谉 讚砖谞讗讬讛讜谉 [诪拽爪抓 专讙诇讬讛诐 砖诇 讛砖讜谞讗讬诐] 砖诇 讬砖专讗诇, 讻诇讜诪专, 讘诇砖讜谉 谞拽讬讛 鈥� 讬砖专讗诇. 砖谞讗诪专: "讜讬住讬驻讜 讘谞讬 讬砖专讗诇 诇注砖讜转 讛专注 讘注讬谞讬 讛' 讜讬注讘讚讜 讗转 讛讘注诇讬诐 讜讗转 讛注砖转专讜转 讜讗转 讗诇讛讬 讗专诐 讜讗转 讗诇讛讬 爪讬讚讜谉 讜讗转 讗诇讛讬 诪讜讗讘 讜讗转 讗诇讛讬 讘谞讬 注诪讜谉 讜讗转 讗诇讛讬 驻诇砖转讬诐 讜讬注讝讘讜 讗转 讛' 讜诇讗 注讘讚讜讛讜" (砖讜驻讟讬诐 讬, 讜).


诪诪砖诪注 砖谞讗诪专 "讜讬注讝讘讜 讗转 讛'" 讗讬谞讬 讬讜讚注 砖诇讗 注讘讚讜讛讜?! 讜诪讛 转诇诪讜讚 诇讜诪专 讘转讜住驻转 讛诪讬诇讬诐 "讜诇讗 注讘讚讜讛讜" 鈥� 讗诪专 专' 讗诇注讝专, 讗诪专 讛拽讚讜砖 讘专讜讱 讛讜讗: 讗驻讬诇讜 讻转讜专诪讜住 讛讝讛, 砖注诇 讗祝 砖讗讬谞讜 专讗讜讬 诇讗讻讬诇讛 讻驻讬 砖讛讜讗, 讜讻讚讬 诇讛讻砖讬专讜 诇讗讻讬诇讛 砖讜诇拽讬谉 (诪讘砖诇讬诐 讗讜转讜 讘诪讬诐) 砖讘注 驻注诪讬诐 诇讛驻讬讙 讗转 诪专讬专讜转讜, 讜讻转讜爪讗讛 诪讻讱 诇讘住讜祝 讛讜讗 谞注砖讛 诪转讜拽 注讚 砖讗讜讻诇讬谉 讗讜转讜 讘拽谞讜讞 住注讜讚讛, 诇讗 注砖讗讜谞讬 讘谞讬. 砖注讘讚讜 讗转 讻诇 砖讘注转 住讜讙讬 讛注讘讜讚讛 讝专讛 讛诪讜讝讻专讬诐 讘驻住讜拽 讜讗祝 诇讗讞专 砖讛讟专讬讞讜谞讬 诇讛注谞讬砖诐 注诇 讻诇 讗讞转 诪讛谉, 诇讗 讞讝专讜 诪讚专讻诐 讛专注讛 讜注讚讬讬谉 讛诐 讘讻诇诇 "讜诇讗 注讘讚讜讛讜", 砖注讚讬讬谉 注讜诪讚讬诐 讛诐 讘诪专讬讬诐.


注诇 爪讚 讗讞专 讘讗讜驻讬讬诐 砖诇 讬砖专讗诇 讛谞讜讘注 诪讗讜转诐 诪拽讜专讜转 转谞讗 诪砖诪讬讛 [砖谞讛 讛讞讻诐 诪砖诪讜] 砖诇 专' 诪讗讬专: 诪驻谞讬 诪讛 谞转谞讛 转讜专讛 诇讬砖专讗诇 鈥� 诪驻谞讬 砖讛谉 注讝讬谉 (讞爪讜驻讬诐 讜诪注讬讝讬 驻谞讬诐) 讜讛注讬住讜拽 讘转讜专讛 讬转讬砖 讗讜转诐 讜讬讻谞讬注 讗转 诇讬讘诐. 转谞讗 讚讘讬 [砖谞讛 讛讞讻诐 诪讘讬转 诪讚专砖讜] 砖诇 专' 讬砖诪注讗诇 注诇 讛谞讗诪专: "诪讬诪讬谞讜 讗砖 讚转 诇诪讜" (讚讘专讬诐 诇讙, 讘). 讗诪专 讛拽讚讜砖 讘专讜讱 讛讜讗: 诇驻讬 讗讜驻讬讬诐 讜讟讘注诐 专讗讜讬讬诐 讛诇诇讜, 讬砖专讗诇, 砖转谞转谉 诇讛诐 讚转 讗砖 鈥� 讗诪讜谞讛 拽砖讛 讜诇讜讛讟转. 讗讬讻讗 讚讗诪专讬 [讬砖 砖讗讜诪专讬诐] 讘诇砖讜谉 讗讞专转: 讚转讬讛诐 (诪谞讛讙诐 讜讟讘注诐) 砖诇 讗诇讜 讬砖专讗诇 鈥� 讗砖 讛诐. 砖讗诇诪诇讗 诇讗 谞转谞讛 转讜专讛 诇讬砖专讗诇 砖讛注讬住讜拽 讘讛 讜拽讬讜诪讛 诪专住谞讬诐 讗讜转诐 讗讬谉 讻诇 讗讜诪讛 讜诇砖讜谉 讬讻讜诇讬诐 诇注诪讜讚 讘驻谞讬讛诐.


讜讛讬讬谞讜 (讜讝讛 讛讜讗) 砖讗诪专 专' 砖诪注讜谉 讘谉 诇拽讬砖: 砖诇砖讛 注讝讬谉 讛谉: 讬砖专讗诇 讘讬谉 讛讗讜诪讜转, 讻诇讘 讘讞讬讜转, 转专谞讙讜诇 讘注讜驻讜转. 讜讬砖 讗讜诪专讬诐: 讗祝 注讝 讘讘讛诪讛 讚拽讛. 讜讬砖 讗讜诪专讬诐: 讗祝 爪诇祝 讘讗讬诇谞讜转.


讘 砖谞讬谞讜 讘诪砖谞讛: 砖讞讟讛 讘砖讚讛 诇讗 讬讘讬讗谞讛 讘诪讜讟. 转谞讜 专讘谞谉 [砖谞讜 讞讻诪讬诐]: 讗讬谉 讛住讜诪讗 讬讜爪讗 讘讬讜诐 讟讜讘 讘诪拽诇讜, 讜诇讗 讛专讜注讛 讘转专诪讬诇讜. 讜讗讬谉 讬讜爪讗讬谉 讘讻住讗 砖讟讜注谞讬诐 讘讜 讘谞讬 讗讚诐 讜诪注讘讬专讬诐 讗讜转诐 讘讜 鈥� 讗讞讚 讛讗讬砖 讜讗讞讚 讛讗砖讛. 砖讻诇 讗诇讛 讬砖 讘讛诐 诪砖讜诐 讚专讱 讞讜诇, 讜讬砖 讘讻讱 讻注讬谉 讝诇讝讜诇 讘讻讘讜讚 讛讞讙.


讜转讜讛讬诐: 讗讬谞讬 [讛讗诐 讻谉 讛讜讗]?! 讜讛讗 [讜讛专讬] 砖诇讞 专' 讬注拽讘 讘专 讗讬讚讬 讛诇讻讛 讝讜 诪讗专抓 讬砖专讗诇: 讝拽谉 (讞讻诐) 讗讞讚 讛讬讛 讘砖讻讜谞转讬谞讜 讜讛讬讛 讬讜爪讗 讘讬讜诐 讟讜讘 讘讙诇讜讚拽讬 (诪讬谉 讻住讗 诇谞砖讬讗讛) 砖诇讜, 讜讘讗讜 讜砖讗诇讜 讗转 专' 讬讛讜砖注 讘谉 诇讜讬 讙讚讜诇 讛讚讜专, 讗诐 讛讚讘专 诪讜转专. 讜讗诪专 诇讛诐 专' 讬讛讜砖注 讘谉 诇讜讬: 讗诐 专讘讬诐 爪专讬讻讬诐 诇讜 诇讗讜转讜 讝拽谉 砖讬讘讜讗 诇讚专讜砖 讘驻谞讬讛诐 讘转讜专讛 鈥� 诪讜转专 诇讛讜爪讬讗讜 注诇 讙讘讬 讻住讗 讝讛 讜诇讛讘讬讗讜 诇讘讬转 讛诪讚专砖.


讜讻谉 住诪讻讜 专讘讜转讬谞讜 注诇 讚讘专讬 讗讞讬 砖拽讬讗, 砖讗诪专: 讗谞讗 讗驻讬拽转讬讛 [讗谞讬 讛讜爪讗转讬讜] 讘讬讜诐 讟讜讘 讗转 专讘 讛讜谞讗 诪讛注讬讬专讛 讛讬谞讬 诇注讬讬专讛 砖讬诇讬 讜诪砖讬诇讬 诇讛讬谞讬 讘讻住讗 讻讝讛. 讜讗诪专 专讘 谞讞诪谉 讘专 讬爪讞拽: 讗谞讗 讗驻讬拽转讬讛 [讗谞讬 讛讜爪讗转讬] 讘讬讜诐 讟讜讘 讘讻住讗 讻讝讛 讗转 诪专 砖诪讜讗诇 诪砖诪砖讗 诇讟讜诇讗 讜诪讟讜诇讗 诇砖诪砖讗 [诪砖诪砖 诇爪诇 讜诪爪诇 诇砖诪砖], 讗诐 讻谉 诪讜讻讞 砖诪讜转专 诇爪讗转 讘讻住讗! 讜诪砖讬讘讬诐: 诪砖诐 讗讬谉 拽讜砖讬讛, 讛转诐 讻讚讗诪专 讟注诪讗 [砖诐 讻驻讬 砖讗诪专 讗转 讛讟注诐] 诇讛讬转专: 砖讗诐 讛讬讜 专讘讬诐 爪专讬讻讬诐 诇讜 鈥� 诪讜转专. 讗讘诇 诪讬 砖讗讬谉 谞讝拽拽讬诐 诇讜 讛专讘讬诐 鈥� 诇讗 讬爪讗.


讗诪专 诇讬讛 [诇讜] 专讘 谞讞诪谉 诇讞诪讗 讘专 讗讚讗 砖诇讬讞 爪讬讜谉, 砖讛讬讛 砖诇讬讞 讬砖讬讘讜转 讗专抓 讬砖专讗诇, 讜讛讬讛 讘讗 诪讗专抓 讬砖专讗诇 诇讘讘诇 讜讞讜讝专 砖讜讘: 讻讬 住诇拽转 诇讛转诐 [讻讗砖专 讗转讛 注讜诇讛 诇砖诐, 诇讗专抓 讬砖专讗诇] 讗拽讬祝 讜讝讬诇 讗住讜诇诪讗 讚爪讜专 [讛拽祝 讜诇讱 讚专讱 住讜诇诪讛 砖诇 爪讜专] 讜讝讬诇 诇讙讘讬 [讜诇讱 讗爪诇] 专' 讬注拽讘 讘专 讗讬讚讬 讛诪转讙讜专专 讘爪讜专 讜讘注讬 诪讬谞讬讛 [讜砖讗诇 讗讜转讜]: 讻住讗, 诪讛 讗转讜谉 讘讬讛 [诪讛 讗转诐 讘讜], 讻诇讜诪专, 诪讛 驻住拽 讛讛诇讻讛 砖诇讻诐 讘注谞讬谉 讝讛, 讛讗诐 诪讜转专 诇讛讜爪讬讗讜?


讗讚讗讝诇 诇讛转诐 谞讞 谞驻砖讬讛 [注讚 砖讛诇讱 诇砖诐 谞讞讛 谞驻砖讜, 谞驻讟专] 专' 讬注拽讘 讘专 讗讬讚讬. 讗讜诇诐 讻讬 住诇讬拽 讗砖讻讞讬讛 [讻讗砖专 注诇讛 诇讗专抓 讬砖专讗诇 诪爪讗] 讗转 专' 讝专讬拽讗, 讗诪专 诇讬讛 [诇讜]: 讻住讗 诪讛 讗转讜谉 讘讬讛 [诪讛 讗转诐 讘讜], 诪讛 讚注转讻诐 讘注谞讬谉 讝讛? 讗诪专 诇讬讛 [诇讜]: 讛讻讬 [讻讱] 讗诪专 专' 讗诪讬: 讜讘诇讘讚 砖诇讗 讬讻转祝. 讜砖讜讗诇讬诐: 诪讗讬 [诪讛 驻讬专讜砖] 讜讘诇讘讚 砖诇讗 讬讻转祝? 讗诪专 专讘 讬讜住祝 讘专讬讛 [讘谞讜] 砖诇 专讘讛: 讘讗诇讜谞拽讬 [讘讗诇讜谞拽讛] 砖谞讜砖讗讬诐 讗讚诐 注诇 讛讻转驻讬诐, 讜讛讚讘专 讘讜诇讟 诪讗讚, 讜谞专讗讛 讻诪注砖讛 讞讜诇 讜讻讝诇讝讜诇 讘讻讘讜讚 讜拽讚讜砖转 讛讞讙. 讗诇讗 讬讞讝讬拽讜 讗转 专讙诇讬 讛讻住讗 讘讬讚讬讛诐, 砖讗讬谞讜 讙讘讜讛 讜谞讬讻专 讻诇 讻讱.


讜砖讜讗诇讬诐: 讗讬谞讬 [讜讻讬 讻讱 讛讜讗]?! 讜讛讗 [讜讛专讬] 专讘 谞讞诪谉 砖专讗 [讛转讬专] 诇讛 诇讬诇转讗 讗砖转讜 诇诪讬驻拽 讗讗诇讜谞拽讬 [诇爪讗转 注诇 讙讘讬 讗诇讜谞拽讛]! 讜诪砖讬讘讬诐: 砖讗谞讬 [砖讜谞讛] 讬诇转讗 讚讘注讬转讗 [砖讛讬转讛 诪驻讞讚转] 砖诪讗 转驻讜诇, 讜诇讻谉 讛讬转讛 爪专讬讻讛 住讬讚讜专 诪讬讜讞讚 讝讛.


诪住驻专讬诐: 讗诪讬诪专 讜诪专 讝讜讟专讗 诪讻转驻讬 诇讛讜 讘砖讘转讗 讚专讙诇讗 [讛讬讜 诪讻转驻讬诐 讗讜转诐 讛转诇诪讬讚讬诐 注诇 讻转驻讬讛诐 讘砖讘转 讛专讙诇] 砖讛讬讜 讛讜诇讻讬诐 诇讚专讜砖 诪砖讜诐 讘讬注转讜转讗 [驻讞讚 讛谞驻讬诇讛], 讜讗诪专讬 诇讛 [讜讬砖 讗讜诪专讬诐] 砖讛讟注诐 讛讬讛 诪砖讜诐 讚讜讞拽讗 讚爪讘讜专讗 [讚讜讞拽 讛爪讘讜专], 砖讞砖砖讜 砖诇讗 讬谞讝拽讜 讛讞讻诪讬诐 诪讚讜讞拽 讛拽讛诇.


讙 诪砖谞讛 讘讻讜专 讘讛诪讛 讟讛讜专讛 讘讝诪谉 讛讝讛 砖谞驻诇 诇讘讜专 讘讬讜诐 讟讜讘 讜讞讜砖砖讬诐 砖讬诪讜转 砖诐. 讜讘讝专 讗讬谞讜 谞砖讞讟 讗诇讗 讻讗砖专 谞驻诇 讘讜 诪讜诐. 专' 讬讛讜讚讛 讗讜诪专: 讬专讚 诪讜诪讞讛 诇注谞讬谉 讝讛 诇讘讜专, 讜讬专讗讛

